ATM
బ్యాంకింగ్‌ రంగంలో పెరుగుతున్న ఒత్తిళ్లు
ముంబయి: బ్యాంకుశాఖల ఎటిఎంల విస్తరణ గడచిన రెండుసంవత్సరాల్లో మరింత నెమ్మదించింది.నిర్వహణభారం పెరుగుతుండటంతో ఎటిఎంనెట్‌వర్క్‌,బ్రాంచ్‌నెట్‌వర్క్‌లను తగ్గించింది. గడచినపదేళ్లలో ఎన్నడూలేనంత కనిష్టస్థాయిని నమోదుచేసిందని సర్వేలుచెపుతున్నాయి. 2018,2019 రెండుసంవత్సరాల్లోకూడా బ్యాంకులు తమ శాఖలను 1804 శాఖలు, 2958 శాఖాలుగా విస్తరించినట్లు రిజర్వుబ్యాంకు గణాంకాల నివేదిక స్పస్టంచేసింది.  గడచిన దశాబ్ద కాలంలో అత్యధికంగా శాఖల విస్తరణ 11,412శాఖలవరకూ 2014లో మాత్రమే పెరిగింది. అలాగే బ్యాంకులు తమ ఎటిఎం నెట్‌వర్క్‌ను కూడా రెండేళ్లుగా పెంచడాన్ని తగ్గించాయి. ఎటిఎంలు 2018లో 1302 ఎటిఎంలు, 2019లో 4856 ఏటిఎంలు మాత్రమే ఏర్పాటుచేసాయి. గడచిన ఎనిమిదేళ్లలో భారీగా వృద్ధినమోదుచేస్తే ఈరెండేళ్లలోనే తగ్గించింది. గడచిన పదేళ్లలో అత్యంత ఎక్కువ ఎటిఎంలు 2014లో మాత్రమే జరిగింది. ఆ ఏడాది 46,041 ఏటిఎంలను బ్యాంకులు ప్రారంభించాయి. 2019 మార్చి చివరినాటికి బ్యాంకుశాఖలు,ఎటిఎంలు 1,45,426గా ఉన్నాయి.
తాజా బిజినెస్‌ వార్తల కోసం క్లిక్‌ చేయండి.. https://www.vaartha.com/news/business/